వెదురు
వెదురు (Bamboo) లేదా గడ అనే మొక్కలు మానవ గృహ అవసరాలు, నిర్మాణాలకు అత్యధికంగా వినియోగించు వృక్షజాతి. వెదురు ఆసియా దేశాలలో ఉష్ణ ప్రదేశాలలో నిటారుగా పెరిగే గడ్డి జాతికి చెందినది. దీనికాండము గుల్లబారి ఒక్కొక్కప్పుడు కర్రను పోలి ఉంటుంది. వెదురులో 75 జాతులు, వెయ్యికి పైగా రకాలు ఉన్నాయి. పెద్ద రాకాసిరకం వెదురు ముప్పై ఐదు మీటర్ల నుండి పద్దెనిమిది సెంటీమీటర్ల వరకూ లావుగా పెరుగుతుంది. శీతల ప్రదేశములలో పెరిగే వెదురు త్వరగా దట్టమై చిక్కటి అడవిలా మారుతాయి. వెద్రుకు భూమిలో తేమ అవసరం. నీరు లేని చోట్ల వెదురు పెరగదు.
వెదురుగూమి
వెదురుగూమి: అనగా వెదురు చెట్లు. వెదురు చెట్లు ఎప్పుడు ఒక్కొక్కటిగా వుండవు. అవి కొన్ని వెదురులు కలిసి ఒక గుంపుగా వుంటాయి. వాటిని వెదురు గూమి అంటారు. ఈ గుంపులో పదుల సంఖ్యలలో నుండి వందల సంఖ్యలలో వెదురులు వుంటాయి. వెదురులు వృక్షాలలో అత్యంత వేగంగ పెరిగే జాసి. ఒక రోజులో సుమారు ఒక అడుగు ఎత్తు వరకు పెరుగుతాయి.